[bookmark: _Hlk83650475]LĪGUMS Nr. JUR 2026-
PAR MĀCĪBU LĪDZEKĻU PIEGĀDI 

	Ādažos, Ādažu novadā
	Līguma abpusējas parakstīšanas datums ir pēdējā
 parakstītā laika zīmoga datums



Ādažu novada pašvaldība (turpmāk – Pasūtītājs), ko uz pašvaldības nolikuma pamata pārstāv <paraksttiesīgās personas amats vārds uzvārds>, no vienas puses, un
<Iepirkuma uzvarētāja nosaukums> (turpmāk – Pārdevējs), ko uz statūtu pamata pārstāv <paraksttiesīgās personas amats vārds uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses
abas kopā turpmāk sauktas „Puses” un atsevišķi „Puse”, ņemot vērā Pārdevēja piedāvājumu iepirkumā “Drukāto mācību līdzekļu piegāde Carnikavas vidusskolai” (iepirkuma identifikācijas Nr. 2026/114 (turpmāk – Iepirkums)) un Iepirkumu komisijas <datums> lēmumu (protokols Nr. <numurs>), 
noslēdz šādu līgumu Iepirkuma x. daļā “Iepirkumu daļas nosaukums”” (turpmāk – Līgums):
1. Līguma priekšmets 
1.1. [bookmark: _Hlk126663192][bookmark: _Hlk225428758][bookmark: _Hlk192856101]Pārdevējs veic drukāto mācību līdzekļu - grāmatu un darba burtnīcu, (turpmāk - Prece)) piegādi Carnikavas vidusskolas vajadzībām, atbilstoši Tehniskajam-finanšu piedāvājumam (1. pielikums) un Līguma noteikumiem.
1.2. Preces piegādes vieta – <tiks precizēta slēdzot līgumu> (turpmāk – Objekts). 
2. Piegādes noteikumi un termiņš
2.1. Pārdevējs piegādā Preci līdz 2026.gada 15.decembrim, piegādes konkrētu laiku saskaņojot ar Pasūtītāja Atbildīgo personu.    
2.2. [bookmark: _Ref535236002]Pasūtītājs pasūta Preces pēc nepieciešamības atsevišķu partiju veidā, nosūtot Pārdevējam pieprasījumu (turpmāk – Pieprasījums) uz elektroniskā pasta adresi: <e-pasta adrese> vai pasūtot Preces Pārdevēja elektroniskajā katalogā <tīmekļa vietas adrese>  , norādot:
2.2.1. Preču nosaukumu;
2.2.2. Preču daudzumu;
2.2.3. Preču piegādes vietas adresi un struktūrvienības kodu;
2.2.4. citu saņemšanai vai piegādei nepieciešamu informāciju.
2.3. Pārdevējs nodrošina Preču piegādi Pasūtītāja Pieprasījumā norādītajā adresē 5 (piecu) darbdienu laikā no Pieprasījuma nosūtīšanas dienas, izmantojot savu transportu un darbaspēku.
2.4. Pasūtītāja puses pilnvarotās personas, kuras ir tiesīgas pasūtīt Preces, pieņemt Preces un parakstīt Preču saņemšanas dokumentus, ir norādītas Līguma 9.2. punktā.  Citam Pasūtītāja pārstāvim jābūt attiecīgi pilnvarotam saņemt Preci un parakstīt Preču saņemšanas dokumentus.
2.5. Preču piegāde tiek uzskatīta par pabeigtu, kad Puses ir parakstījušas Preces nodošanas – pieņemšanas aktu (preču pavadzīmi, (turpmāk-Akts)).
2.6. Aktu Pārdevējs sagatavo elektroniska dokumenta vai papīra formātā. Par Akta formātu Pārdevējs vienojas ar Pasūtītāja atbildīgo personu. Aktu papīra formātā Pārdevējs sagatavo divos eksemplāros, no kuriem viens eksemplārs paliek Pārdevējam, bet otrs Pasūtītājam. Aktu elektroniski Pārdevējs sagatavo, ievērojot Latvijas Republikas normatīvo aktu prasības, sagatavoto Aktu Pārdevējs nosūta Pasūtītāja atbildīgajai personai uz Līgumā norādīto e-pasta adresi.
2.7. Preces piegādes datums ir datums, ko Pasūtītāja atbildīgā persona norāda Aktā (elektroniskam dokumentam Pasūtītāja atbildīgās personas droša elektroniskā paraksta un laika zīmoga pievienošanas brīdis), apstiprinot Preces nodošanu. Akta parakstīšana neatbrīvo Pārdevēju no atbildības par defektiem, kas var atklāties pēc Preces pieņemšanas.
2.8. Atbildīgā persona pārbauda saņemto Preces kvalitāti (skaits, komplektācija) un atbilstību Līgumam 3 (trīs) darba dienu laikā pēc Preces piegādes, konstatējot, ka Prece neatbilst Līguma noteikumiem vai tiek konstatēti Preces defekti (turpmāk – Trūkumi), sagatavo un uz Pārdevēja kontaktpersonas e-pastu nosūta pretenziju par konstatētajiem Trūkumiem un nepilnībām (turpmāk – Pretenzija). Pārdevējs veic Preces nomaiņu pret jaunu, atbilstošu Preci termiņā, par ko Puses savstarpēji vienojas, bet kas nav ilgāks par divām nedēļām. Pārdevējs veic trūkumu novēršanu nepieprasot Pasūtītājam papildus samaksu. Preču nodošanas- pieņemšanas akts tiek parakstīts pēc trūkumu novēršanas.
2.6.	Pasūtītājs iegūst Īpašumtiesības uz Preci tikai pēc Līgumcenas pilnīgas apmaksas.
2.7. Risks par Preces bojāeju pāriet no Pārdevēja uz Pasūtītāju Preču pieņemšanas brīdī.
3. Līgumcena un samaksas nosacījumi
3.1. [bookmark: _Hlk126663161]Kopējā līgumcena (turpmāk – Līgumcena) par Preci saskaņā ar Pārdevēja finanšu piedāvājumu ir EUR skaitlis cipariem (skaitlis vārdiem euro un skaitlis vārdiem centi) bez pievienotās vērtības nodokļa (turpmāk – PVN). 
3.2. Līgumcenas sadalījums:
3.2.1. mācību literatūra un mācību līdzekļi par kopējo līgumcenu – EUR skaitlis cipariem (skaitlis vārdiem euro un skaitlis vārdiem centi) bez PVN;
3.2.2. izdales materiāli (darba burtnīcas) par kopējo līgumcenu – EUR skaitlis cipariem (skaitlis vārdiem euro un skaitlis vārdiem centi) bez PVN.
3.3. Pasūtītājs Līguma ietvaros veic Preču iegādi atbilstoši savām vajadzībām, sasniedzamajiem rezultātiem un finanšu iespējām. Līgums neuzliek Pasūtītājam pienākumu izmantot visu Līgumcenu Pasūtītājs ir tiesīgs Līguma darbības laikā iegādāties Preces mazākā apjomā.
3.5.	Pārdevēja tehniskajā-Finanšu piedāvājumā norādītajā Preces cenās ietvertas visas izmaksas, kas saistītas ar Preces vērtību, piegādi, t.sk. transporta izdevumi līdz Objektam, Preces izkraušana, Preces aizstāšana ar citu Preci garantijas laikā, uz Preci attiecināmie muitas maksājumi, nodokļi (izņemot PVN) un nodevas, kā arī visas citas ar Līguma izpildi saistītas izmaksas. Līguma izpildes laikā Pārdevējs 1. pielikumā norādītās Preču cenas nav tiesīgs paaugstināt.
3.6. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām/ nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart līgumcenu, bet nav atrunāti Līgumā.
3.7. Maksājumiem PVN tiek piemērots normatīvajos aktos noteiktajā apmērā un kārtībā. Ja saskaņā ar normatīvajiem aktiem turpmāk tiek grozīta PVN likme, Preces cena ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
3.8. Abpusēji parakstīts Akts dod tiesības Pārdevējam izrakstīt rēķinu un saņemt samaksu par piegādāto Preci. Abpusēji parakstīts Akts tiek pievienots rēķinam un ir rēķina neatņemama sastāvdaļa. 
3.9. Pārdevējs sagatavo rēķinu divos formātos - strukturēta e-rēķina (XML formātā, atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību) un rēķina vizualizācijas (PDF formātā), un nosūta uz Pasūtītāja oficiālo elektronisko adresi (e-adresi)- _DEFAULT@90000048472. Tiek uzskatīts, ka Pasūtītājs ir saņēmis e-rēķinu otrajā darba dienā pēc tā nosūtīšanas.
3.10. Rēķinā ir jābūt norādītai šādai informācijai un šādiem Pasūtītāja norēķinu rekvizītiem:
	Preces saņēmējs
	<tiks precizēts slēdzot līgumu>

	Maksātājs
	Ādažu novada pašvaldība

	PVN maksātāja Nr.
	LV 90000048472

	[bookmark: _Hlk191969774]Juridiskā adrese
	Gaujas iela 33A, Ādaži, Ādažu nov., LV-2164

	Kredītiestāde
	Valsts kase

	Kods
	TRELLV22

	Konta Nr.
	LV43TREL9802419010000

	Līguma numurs 
	Līguma numurs

	saimnieciskais darījums, summa 
	


3.11. Ja iesniegtajā rēķinā nav norādīts 3.10. punktā noteiktās sastāvdaļas vai rēķins nav noformēts atbilstoši normatīvo aktu prasībām, Pasūtītājs ir tiesīgs atlikt rēķina apmaksu, nemaksājot nokavējuma procentus (līgumsodu), vienlaikus informējot Pārdevēju par Līguma noteikumiem neatbilstoša rēķina iesniegšanu. Pārdevēja pienākums ir anulēt iepriekš izrakstīto rēķinu un 3 (trīs) darba dienu laikā no Pasūtītāja paziņojuma saņemšanas sagatavot un iesniegt Pasūtītājam jaunu rēķinu, kas sagatavots atbilstoši normatīvo aktu prasībām un Līguma noteikumiem. Atliktais maksājums tiek izmaksāts bez nokavējuma procentiem (līgumsoda) un ievērojot Līguma noteikumus, pēc tam, kad Pārdevējs ir novērsis trūkumus, un iesniedzis normatīvajam regulējumam un Līgumam atbilstošu rēķinu, un Pasūtītājs to ir saņēmis un akceptējis.
3.12. Pasūtītājs veic samaksu par Preci, atbilstoši faktiski piegādātajam apjomam, 10 darbdienu laikā pēc visu pasūtīto Preču piegādes un abpusēji parakstītas Preces pavadzīmes un strukturēta e-rēķina saņemšanas no Pārdevēja, ar nosacījumu, ka Pārdevējs ir iesniedzis pareizi, atbilstoši normatīvo aktu un Līguma nosacījumiem, sagatavotu e-rēķinu (pavadzīmi) un Pasūtītājs to ir akceptējis un pieņēmis apmaksai.
3.13. Par apmaksas dienu tiek uzskatīta diena, kad Pasūtītājs pārskaitījis uz Pārdevēja kredītiestādes kontu summu, ko apliecina attiecīgs maksājuma uzdevums.
3.14. Dienu skaits rēķina apmaksai tiek rēķināts no brīža, kad Pārdevējs ir iesniedzis pareizi, atbilstoši normatīvo aktu un Līguma nosacījumiem, sagatavotu rēķinu un Pasūtītājs to ir pieņēmis apmaksai.
3.15. Katras Puses pienākums ir 3 (trīs) darba dienu laikā ziņot otrai Pusei, ja rodas problēmas ar rēķinu apmaiņu, piemēram, bet ne tikai tehniskas kļūdas, kavēšanās vai neskaidrības par rēķina saturu, par kļūdu, nosūtot oficiālu paziņojumu. Puses vienojas par sadarbību, regulāru komunikāciju un rēķinu apmaiņas procesu uzraudzību, lai ātri identificētu un novērstu problēmas.
3.16. Pasūtītāja atbildīgā persona atbildību rēķinu apmaiņas procesā ir <personas amats, vārds uzvārds>.
3.17. Pārdevēja persona rēķinu apmaiņas procesā ir <personas amats, vārds uzvārds>. 
3.18. Pasūtītājam ir tiesības aizturēt maksājumu, kas veicams Pārdevējam, nemaksājot nokavējuma procentus, ja Preces saņemšanas brīdī tiek konstatēts, ka tās vai to daļa ir nekvalitatīva, bojāta transportējot, vai arī komplektācija neatbilst Līguma pielikumos norādītajam, kā arī gadījumos ja Pārdevējs nav veicis Pakalpojuma izpildi. Šādi aizturēts maksājums tiek izmaksāts bez nokavējuma procentiem un ievērojot Līguma noteikumus, tiklīdz Pārdevējs ir novērsis maksājuma aizturēšanas iemeslu Pasūtītājam pieņemamā veidā.
3.19. Par apmaksas dienu uzskata dienu, kad Pasūtītājs pārskaitījis uz kredītiestādes Pārdevēja kontu summu, ko apliecina attiecīgs maksājuma uzdevums.
4. Pušu tiesības un pienākumi
4.1. Pasūtītāja tiesības un pienākumi: 
4.1.1. maksāt par kvalitatīvu Preces piegādi saskaņā ar Līguma noteikumiem; 
4.1.2. pārbaudīt Preces atbilstību Tehniskajai specifikācijai un Pārdevēja piedāvājumam;
4.1.3. nodrošināt Pārdevējam pieeju Objektam Preču novietošanai;  
4.1.4. sastādīt aktu par Preci, norādot konstatētos trūkumus un termiņus to novēršanai;
4.1.5. nepieņemt Preci, kas neatbilst Līguma noteikumiem.
4.2.	Pārdevēja tiesības un pienākumi: 
4.2.1. savlaicīgi un kvalitatīvi veikt jaunas (nelietotas) Preces piegādi Pasūtītāja norādītajā adresē un vietā saskaņā ar Preces tehnisko -finanšu piedāvājumu (pielikums Nr.1), Līguma noteikumiem, Iepirkuma nolikumam, saistošajiem normatīvajiem aktiem un Pasūtītāja Atbildīgās personas norādījumiem;  
4.2.2. pirms Preces piegādes saskaņot ar Atbildīgo personu konkrētu piegādes laiku. 
4.3. Pārdevējs atbild par Preces atbilstību Latvijas Republikā spēkā esošo normatīvo aktu prasībām un Preces kvalitātes standartiem.
4.4. Pārdevējs apliecina, ka ir pilntiesīgs Preces īpašnieks, Prece nav nekādā veidā apgrūtināta un nevienai trešajai personai nav nekādu tiesību uz Preci.
[bookmark: _Hlk100827231]4.6.	Pārdevējs apliecina, ka neveic un līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Pārdevējs  apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
4.7. Pasūtītājam ir tiesības aprēķināt Pārdevējam līgumsodu 0,5 % apmērā no Līgumcenas par katru nokavēto dienu ja Pārdevējs neveic Preces piegādi termiņā. Šajā gadījumā Pasūtītājs ir tiesīgs ieturēt līgumsodu veicot norēķinus, bez iepriekšējas saskaņošanas ar Pārdevēju, kā arī Pārdevējam jāatlīdzina visi tādējādi Pasūtītājam  nodarītie tiešie zaudējumi. 
4.8. Pārdevējam ir tiesības aprēķināt līgumsodu 0,5 % apmērā no Līgumcenas par katru nokavēto maksājuma dienu, ja Pasūtītājs neveic samaksu par Precēm Līgumā noteiktajā termiņā.
4.9. Līgumsoda samaksa neatbrīvo Puses no to saistību pilnīgas izpildes.
4.10. Līgumsoda kopējais apmērs par termiņa kavējumu nevar pārsniegt 10 % no Līgumcenas.
4.11. Puses savstarpēji ir atbildīgas par otrai Pusei nodarītajiem zaudējumiem, ja tie radušies Puses vai tās darbinieku, kā arī Pušu Līguma izpildē iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
5. Kvalitāte un garantija
5.1.	Pārdevējs garantē, ka Prece atbilst Latvijas Republikā spēkā esošajos normatīvajos aktos noteiktajām prasībām, ir jauna, kvalitatīva un bez defektiem.
5.3.	Pasūtītājam ir tiesības 10 (desmit) kalendāro dienu laikā no Preču pieņemšanas-nodošanas akta parakstīšanas atgriezt Preci Pārdevējam, ja tiek konstatēti slēpti vai atklāti Preces defekti, ko nevarēja konstatēt Preces pieņemšanas-nodošanas brīdī. Pārdevējs veic defektu novēršanu vai Preces nomaiņu pret jaunu, atbilstošu Preci termiņā, par ko Puses savstarpēji vienojas, bet kas nav ilgāks par divām nedēļām. Pārdevējs veic defektu novēršanu nepieprasot Pasūtītājam papildus samaksu. Pārdevēja atbildība neattiecas uz defektiem vai bojājumiem, kas radušies Preces nepareizas lietošanas, apstrādes vai mehāniska bojājuma rezultātā, ja tie nav saistīti ar ražošanas defektiem.
6. Apakšuzņēmēji un speciālisti, to maiņa un piesaistīšana (ja attiecināms)
6.1. Līguma izpildei Pārdevējs piesaista Piedāvājumā norādītos apakšuzņēmējus. Pārdevējs ir atbildīgs par piesaistītā personāla un apakšuzņēmēju veikto darbu atbilstību Līguma prasībām. 
6.2. Līguma spēkā stāšanās dienā Pārdevējs iesniedz Pasūtītājam sarakstu ar Līguma izpildē iesaistītajiem apakšuzņēmējiem, norādot katra apakšuzņēmēja nosaukumu, kontaktinformāciju un pārstāvēttiesīgo personu, ciktāl minētā informācija ir zināma, kā arī apakšuzņēmēju apakšuzņēmējus. Līguma izpildes laikā Pārdevējs divu darba dienu laikā paziņo Pasūtītājam par jebkurām minētās informācijas izmaiņām un papildina sarakstu ar informāciju par apakšuzņēmējiem, kas tiek vēlāk iesaistīti Līguma izpildē. <Līguma punkts tiks precizēts līguma slēgšanas laikā atbilstoši  iesniegtajam Pārdevēja Piedāvājumam.>
6.3. Pārdevējs nodrošina, ka Pakalpojums tiek izpildīts Līgumā norādīto speciālistu uzraudzībā. Speciālistu un apakšuzņēmēju nomaiņu un jauna speciālistu un apakšuzņēmēju piesaiste notiek atbilstoši Publisko iepirkumu likuma 62. panta noteikumiem un Līguma šīs sadaļas noteikumiem.
6.4. Pārdevējs nav tiesīgs bez saskaņošanas ar Pasūtītāju veikt Piedāvājumā norādīto speciālistu un apakšuzņēmēju nomaiņu un iesaistīt papildu apakšuzņēmējus Līguma izpildē.
6.5. Piedāvājumā norādītā speciālistu nomaiņa pieļaujama, ja:
6.5.1. Pasūtītājs ir pieprasījis Piedāvājumā norādītā speciālistu nomaiņu;
6.5.2. Piedāvājumā norādītais speciālists nespēj turpināt darbu Līguma izpildē no Pārdevēja neatkarīgu apstākļu dēļ.
6.6. Nomainot Piedāvājumā norādīto speciālistu, Pārdevējs Pasūtītājam iesniedz visus nepieciešamos dokumentus piedāvātā speciālista kvalifikācijas un pieredzes izvērtēšanai. Papildu informācijas pieprasīšanas gadījumā Pārdevējam ir pienākums to iesniegt Pasūtītājam 3 darbdienu laikā vai citā laikā, pamatojot neiespējamību to iesniegt Pasūtītājam šajā punktā noteiktajā termiņā. 
6.7. Pasūtītājs var prasīt speciālista un apakšuzņēmēja viedokli par nomaiņas iemesliem.
6.8. Pasūtītājs nepiekrīt Pārdevēja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.8.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.8.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā  minētajiem pretendentu izslēgšanas gadījumiem;
6.8.3. piedāvātais apakšuzņēmējs, kura veicamo darbu (sniedzamo pakalpojumu) vērtība ir vismaz EUR 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas gadījumiem;
6.8.4. apakšuzņēmēja maiņas rezultātā tiktu izdarīti tādi grozījumi pretendenta Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši iepirkuma procedūras dokumentos noteiktajiem Piedāvājuma izvērtēšanas kritērijiem.
6.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus un veic izslēgšanas iemeslu pārbaudi tajā datumā, kad pasūtītājs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
6.10. Pasūtītājs pieņem lēmumu atļaut vai atteikt Pārdevēja speciālista vai apakšuzņēmēja nomaiņu, vai jaunu apakšuzņēmēju iesaistīšanu Līguma izpildē iespējami ātri, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un Līgumā noteikto.
6.11. Pasūtītājam ir tiesības rakstveidā pieprasīt Pārdevēja speciālista nomaiņu, ja Pasūtītāju neapmierina Pārdevēja speciālista produktivitāte, darba kvalitāte vai citi apstākļi. 
6.12. Pārdevēja piesaistītie apakšuzņēmēji un speciālisti: <Līguma punkts tiks precizēts līguma slēgšanas laikā atbilstoši  iesniegtajam Pārdevēja Piedāvājumam.>
7. Nepārvarama vara
7.1. Puses neatbild par Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt, vai novērst, tai skaitā dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti Pušu saprātīgai kontrolei. 
7.2. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 darbdienu laikā pēc šādu apstākļu iestāšanās dienas, rakstiski informē otru Pusi par to, un, ja iespējams, pievieno izziņu ar minēto apstākļu apstiprinājumu un raksturojumu, ko izsniegušas kompetentas iestādes.
7.3. Ja nepārvaramas varas apstākļu dēļ Līguma saistības netiek pildītas ilgāk par 3 mēnešiem, Pusei ir tiesības izbeigt Līgumu, par to rakstveidā brīdinot otru Pusi vismaz 15 dienas iepriekš un Puse nevar prasīt atlīdzināt zaudējumus, kas radušies tā rezultātā.
7.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši 6.3. punktam.
7.5. Par nepārvaramas varas apstākli nav uzskatāms Pārdevēja darbinieku un Līguma izpildē Pārdevēja citu iesaistīto personu (t.sk., apakšuzņēmēju) saistību neizpilde, kā arī to nesavlaicīga vai nepienācīga izpilde. 
8. Līguma termiņš, grozījumi un laušana
8.1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
8.2.	Līgumu var papildināt, grozīt vai izbeigt Pusēm savstarpēji rakstiski vienojoties. Jebkuras izmaiņas tiek noformētas rakstveidā un kļūst par Līguma neatņemamām sastāvdaļām. 
8.3.	Puses var izbeigt Līgumu par to savstarpēji rakstveidā vienojoties. 
8.4.	Pasūtītājam ir tiesības vienpusēji izbeigt Līgumu pirms termiņa, ja:
8.4.1. Pārdevējs kavē Preces piegādi ilgāk par 20 dienām, 3 dienas par to iepriekš brīdinot Pārdevēju, turklāt Pasūtītājs neatlīdzina Pārdevējam tādejādi radušos zaudējumus;
8.4.2. [bookmark: _Hlk101336392]tiesā tiek ierosināta Pārdevēja maksātnespējas vai tiesiskās aizsardzības (t.sk., ārpustiesas tiesiskās aizsardzības) procesa lieta, Pārdevēja saimnieciskā darbība tiek apturēta, vai izbeigta, vai tiek konstatēti citi apstākļi, kas liedz, vai liegs Pārdevējam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.4.3. Pārdevējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt, vai Līguma izpilde tiek būtiski (ilgāk par 30 kalendāra dienām) kavēta, un/vai nav iespējams veikt samaksu. 
8.5.	Pārdevējs vienas darba dienas laikā kopš sankciju piemērošanas rakstveidā informē Pasūtītāju par piemērotajām sankcijām, to potenciālo ietekmi uz Pārdevēja spēju izpildīt Līgumu, un pasākumiem, ko Pārdevējs veic, lai Līgumu varētu izpildīt.
8.6.	Piegādātās Preces, ko Pasūtītājs ir saņēmis, paliek Pasūtītāja valdījumā un, ja īpašumtiesības jau nav pārgājušas, šādas Preces pāriet Pasūtītāja īpašumā.
8.7.	Ja Līguma tālāka izpilde nav iespējama Sankciju dēļ, tad Pasūtītājs samaksā Pārdevējam par faktiski Piegādāto Preci saskaņā ar Līgumu. Ja piemēroto sankciju dēļ Pasūtītājam nav tiesības veikt samaksu Pārdevējam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Pārdevēju tiek atceltas sankcijas un maksājumus ir iespējams veikt.
9. Citi noteikumi
9.1. Saraksti un informāciju, ko kāda no Pusēm nosūta otrai Pusei, veic latviešu valodā un ar drošu elektronisko parakstu nosūta uz Pušu oficiālajām e-pasta adresēm elektroniski. Uzskatāms, ka Puse paziņojumu ir saņēmusi nākamajā darba dienā pēc nosūtīšanas, ja vien Puse – informācijas saņēmēja, nav iepriekš norādījusi savādāk. 
9.2. Atbildīgā persona no Pasūtītāja puses, kas organizēs Pasūtītājam noteikto pienākumu izpildi, veiks Līguma izpildes kontroli un dokumentu parakstīšanu, ir <personas amats, vārds uzvārds, kontaktinformācija>. Atbildīgai personai jāpilda pienākumi, kas noteikti Pasūtītāja. noteikumu „Iepirkumu organizēšanas kārtība Ādažu novada pašvaldībā” 40. un 41. punktā, t.sk. nekavējoties jāziņo Pasūtītājam par Pārdevēja saistību nepienācīgu izpildi un tai nav tiesību pieņemt lēmumus vai dot Pārdevējam norādījumus par Līgumā noteikto termiņu, līgumsummas, cenas vai citu nosacījumu izmaiņām. 
9.3. Pārdevēja kontaktpersonu Līguma izpildes laikā ir <personas amats, vārds uzvārds, kontaktinformācija>.
9.4. Kontaktpersonu vai rekvizītu maiņas gadījumā Puses apņemas rakstiski par to paziņot otrai Pusei divu darba dienu laikā no izmaiņu iestāšanās brīža. 
9.5. Jebkuras nesaskaņas, domstarpības vai strīdi starp Pusēm tiek risināti savstarpēju sarunu ceļā. Ja Puses viena mēneša laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā.
9.6. Līgums sagatavots elektroniska dokumenta veidā uz 6 lapām un parakstīts elektroniski ar drošu elektronisko parakstu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
9.7. Līgumam kā neatņemama sastāvdaļa pievienoti trīs pielikumi:
9.7.1. datne ar nosaukumu “Preces tehniskais-finanšu piedāvājums”; 

